Putco-busse aan die brand gesteekArgieffoto Twee Putco-busse is Woensdagaand by Enkangala naby Bronkhorstspruit buite Pretoria deur ontstoke betogers aan die brand gesteek. “’n Groep van sowat 500 mense het die pad met verskeie voorwerpe versper en mense uit busse uit gedwing,” het Isaac Mahamba, woordvoerder van Tshwane Metro, gesê. Die betogers is glo ontsteld oor die hoë prys van elektrisiteit en ander diensverwante sake, berig die SABC. Geen beserings is aangemeld nie. Mahamba sê die polisie sal die situasie dophou.